***VIDES KONSULTATĪVĀ PADOME***

Nodibinājumi: „Latvijas Dabas fonds”, „Vides Izglītības fonds”, „Pasaules Dabas fonds”, „Ķemeru Nacionālā parka fonds”, “Teiču dabas fonds”, biedrības: „Latvijas Ornitoloģijas biedrība”, „Vides fakti”, „Vides aizsardzības klubs”, „Latvijas Makšķernieku asociācija”, „Latvijas ezeri”, „Zaļā brīvība”, „Ekodizaina kompetences centrs”, „Latvijas Botāniķu biedrība”, „Latvijas Atkritumu saimniecības asociācija”, „Baltijas krasti”, „Zero Waste Latvija”, „Latvijas Vides pārvaldības asociācija”, „Latvijas Permakultūras biedrība”, “Korporatīvās ilgtspējas un atbildības institūts”, un biedrība „Baltijas Vides forums”.

**Rīga, Peldu iela 26/28, LV-1494**

13.10.2022. Nr. 1-35

**Vides aizsardzības un reģionālās attīstības ministrijai**

pasts@varam.gov.lv,

arturs.toms.pless@varam.gov.lv,

es@varam.gov.lv

*Par 2022. gada 24. oktobra ES Vides ministru padomes sanāksmē izskatāmajiem jautājumiem.*

 Vides konsultatīvās padomes (turpmāk – VKP) atbilstošās jomas organizāciju eksperti ir iepazinušies ar Vides aizsardzības un reģionālās attīstības ministrijas (turpmāk - VARAM) sagatavoto INFORMATĪVO ZIŅOJUMU ”Par 2022. gada 24. oktobra Eiropas Savienības Vides ministru padomes sanāksmē izskatāmajiem jautājumiem”. Ziņojums apspriests VKP sēdē 12.10.2022. Apzinoties sabiedrības veselības un vides kvalitātes riskus Latvijā, **VKP nav pieņemams pozīcijas pamatojums, tāpēc strikti iebilstam pret Ziņojumā pausto Latvijas nostāju** attiecībā uz Rūpniecisko emisiju direktīvas 2. jautājumu: *“Latvija nevar atbalstīt direktīvas priekšlikumā ietverto pienākumu kompensēt nodarīto kaitējumu gadījumos, kad cilvēka veselībai ir nodarīts kaitējums….”*

1. **Lūdzam izteikt Latvijas pozīciju šādā redakcijā:**

*“Latvija atbalsta kopīgu proporcionalitātes parametru ieviešanu direktīvā sodu noteikšanai un veselības kaitējuma atlīdzināšanai un apņemas direktīvas priekšlikumā ietverto atbilstoši pārņemt Latvijas administratīvās atbildības sistēmā. Latvija atbalsta direktīvas priekšlikumā ietverto pienākumu kompensēt nodarīto kaitējumu gadījumos, kad cilvēka veselībai ir nodarīts kaitējums.”*

VKP uzskata, ka Latvijas vides normatīvo aktu sistēmu caurvijošais princips “piesārņotājs maksā”, pēc būtības transpozicionējams kā “kaitējuma nodarītājs maksā”, tāpēc viennozīmīgi atbalstāms arī direktīvas priekšlikumā.

VKP lūdz pievienot augšminēto redakciju Informatīvajam ziņojumam ”Par 2022. gada 24. oktobra Eiropas Savienības Vides ministru padomes sanāksmē izskatāmajiem jautājumiem” kā atšķirīgu VARAM sociālo partneru viedokli.

Ar cieņu,

Juris Jātnieks

Vides konsultatīvās padomes priekšsēdētājs

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU